Pohjoinen Ravialue ry

Tiedote

Päivämäärä 10.5.2021

Julkinen

**Pohjoisen Ravialueen kilpailutarjonta laajenee – Divisioonat tekevät paluun loppukesästä Pohjoisen Ravialueella**

Pohjoisen Ravialueen kilpailutarjonta laajenee Nordic Divisions kilpailusarjaan. Loppukesästä 2021 käynnistyvät divisioonat täydentävät alueen kilpailutarjontaa monivuotisten Nordic Cup kilpailuiden lisäksi. Nordic Divisions -lähtöjä ajetaan Pohjoisen alueen radoilla elo-joulukuussa.

Nordic Divisions -kilpailusarjassa on mukana kaikki Pohjoisen Ravialueen radat Rovaniemi, Tornio, Oulu, Kajaani, Ylivieska sekä Seinäjoki. Divisioonien osalähtöjä ravataan elokuusta alkaen iltaraveissa sekä alueen lauantairaveissa. Divisioonat on nimetty Kyvyt Esiin-, Nousija-, Haastaja- sekä pronssidivisiooniksi. Jokaisessa divisioonassa on neljä karsintalähtöä, joiden ykköspalkinto on 2000 euroa. Nordic Divisions -finaalit ravataan 5000 euron ykköspalkinnolla. Vaikka divisioonat järjestetään pohjoisen alueen radoilla ne ovat kaikille avoimia lähtöjä.   
  
”Nordic divarit on pohjoisen ravialueen maakuntaratojen olemassa olevan ravikilpailukalenterin jatkojalostamista ja tavoitteena on ollut luoda kilpailullisesti uutta lisäarvoa olemassa olevan kilpailukalenterin pohjalta loppuvuoden osalta. Nordic divarit on tarkoitus järjestää jatkossa vuosittain samoin kuten Nordic cupitkin.

Nordic Divisions -kilpasarja täydentää ja lisää alueellista kilpailutarjontaa jo useita vuosia järjestetyn Nordic cupin lisäksi.”, kertoo Pohjoisen Ravialueen toiminnanjohtaja Ilkka Soronen käynnistyvästä divisioona konseptista.   
  
Divisioonafinaalien voittajat ovat selvillä joulukuussa 2021.

Lisätiedot:

Ilkka Soronen  
Toiminnanjohtaja  
Pohjoinen Ravialue ry

puh. 044-2770710

pohjoinenravialue.fi